Euroopa Liidu Teataja L 008 , 14/01/2004 Lk 0027 - 0031



Komisjoni otsus, 23. detsember 2003, Guyanast kalandustoodete importimise eritingimuste sätestamise kohta (teatavaks tehtud numbri K(2003) 5044 all) (EMPs kohaldatav tekst) (2004/40/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ kalandustoodete tootmise ja turuleviimise tervishoiunõuete kehtestamise kohta, [1] eriti selle artiklit 11, ning arvestades järgmist: (1) Komisjoni nimel on teostatud kontrollkäik Guyanasse, et kontrollida ühendusse saadetavate kalatoodete tootmis-, ladustamis- ja lähetustingimusi. (2) Guyana õigusaktide nõudeid, mis käsitlevad kalandustoodete tervishoiukontrolli ja -järelevalvet, võib käsitleda samaväärsetena nendega, mis on sätestatud direktiivis 91/493/EMÜ. (3) Kehtivate õigusaktide kohaldamist on võimeline tõhusalt kontrollima eelkõige Veterinaaramet (VPHU). (4) VPHU on andnud ametliku kinnituse direktiivi 91/493/EMÜ lisa V peatükis sätestatud kalandustoodete tervisekontrolli ja järelevalve standardite järgimise ja kõnealuses direktiivis sätestatud nõuetega samaväärsete hügieeninõuete täitmise kohta. (5) Guyanast ühendusse imporditavate kalandustoodete suhtes on asjakohane kehtestada üksikasjalikud sätted kooskõlas direktiiviga 91/493/EMÜ. (6) Samuti on vajalik koostada heakskiidetud ettevõtete, kalatöötlemislaevade ja külmhoonete nimekiri ning nimekiri külmutuslaevadest, mis on varustatud vastavalt nõukogu 16. juuni 1992. aasta direktiivile 92/48/EMÜ, [2] millega sätestatakse teatavate laevade pardale püütud kalandustoodete suhtes kohaldatavad minimaalsed hügieeninõuded kooskõlas direktiivi 91/493/EMÜ artikli 3 lõike 1 punkti a alapunktiga i. Kõnealused nimekirjad tuleb koostada VPHU poolt komisjonile esitatud teabe põhjal. (7) Kuna käesoleva otsusega lubatakse kalandustoodete importi Guyanast esmakordselt, siis puudub vajadus üleminekuperioodi järele ja kolmepäevane periood on piisav loa andmise avalikustamiseks. Seepärast võib importi kõnealusest riigist lubada kolm päeva pärast käesoleva otsuse avaldamist Euroopa Liidu Teatajas. (8) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Veterinaaramet (VPHU) on Guyana pädev ametiasutus, mis kontrollib ja tõendab kalandustoodete vastavust direktiivi 91/493/EMÜ nõuetele. Artikkel 2 Guyanast ühendusse imporditavad kalandustooted peavad vastama artiklites 3, 4 ja 5 sätestatud nõuetele. Artikkel 3 1. Iga saadetisega peab olema kaasas nõuetekohaselt täidetud, allkirjastatud, kuupäevaga varustatud ja ühel lehel esitatud veterinaarsertifikaadi nummerdatud originaal, mis vastab I lisas esitatud näidisele. 2. Veterinaarsertifikaat koostatakse vähemalt ühes selle liikmesriigi ametlikest keeltest, kus toimub kontrollimine. 3. Sertifikaadil on VPHU esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Kalandustooted peavad olema pärit II lisas loetletud heakskiidetud ettevõtetest, kalatöötlemislaevadelt või külmhoonetest või registreeritud külmutuslaevadelt. Artikkel 5 Kõikidele pakenditele peab olema kustumatult märgitud "GUYANA" ja päritoluettevõtte, kalatöötlemislaeva, külmhoone või külmutuslaeva registreerimis- või loanumber, välja arvatud suurte koguste külmutatud kalandustoodete puhul, mis on ette nähtud konservide tootmiseks. Artikkel 6 Käesolevat otsust kohaldatakse alates 17. jaanuarist 2004. Artikkel 7 Käesolev otsus on adresseeritud liikmesriikidele. Brüssel, 23. detsember 2003 Komisjoni nimel komisjoni liige David Byrne [1] EÜT L 268, 24.9.1991, lk 15. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] EÜT L 187, 7.7.1992, lk 41. -------------------------------------------------- I LISA +++++ TIFF +++++ +++++ TIFF +++++ -------------------------------------------------- II LISA ETTEVÕTETE JA LAEVADE NIMEKIRI PP : Tehas/Etablissement N° d'agrément/Loa nr | Nom/Nimi | Ville/Linn Région/Piirkond | Date limite d'agrément/Loa kehtivusaeg | Catégorie/Kategooria | SP/002 | Noble House Seafoods | East Bank Demerara | | PP | --------------------------------------------------